Борис Младенов-Young
„Благородни“ лекарски лъжи

chitanka.info

Те бяха практика общоприета.

Съгласни бяхме всички повсеместно,

че дълг и дело честно и уместно

бе да щадиме болния в несрета.

Да крием истината по принуда,

(звучи днес не етично и безбожно),

да го държим — докато е възможно,

във неведение, дори в заблуда.

Тогава схващането бе такова,

че ако диагнозата узнае,

ще рухне духом той, ще се отчае…

вестта ще е по-страшна от отрова.

И като се откаже да се бори,

по-бързо болестта ще го обори!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.